bluuebunny/crossref_metadata_2025 huggingface dataset:
The social context of food preparation and consumption in greek households of the fifth and fourth centuries B.C.
Authors: Τσουκαλά Βικτωρία
Published: September 2021

Στόχος της διατριβής είναι η συμβολή στην κατανόηση της αρχαίας ελληνικής κοινωνίας στην κλασική περίοδο με όχημα το φαγητό και τη διατροφή. Μεταθέτει το ερευνητικό ενδιαφέρον για το φαγητό από τη θρησκεία και τα συμπόσια ανδρών στην οικογένεια, τη μικρότερη οικονομική και κοινωνική μονάδα όπου διδάσκονταν οι ορθές κοινωνικο-πολιτισμικές συμπεριφορές. Εξετάζει τόσο γραπτές και εικονογραφικές πηγές, όσο και αρχαιολογικά κατάλοιπα. Καταδεικνύει τη μεγάλη σημασία του αρχαιολογικού υλικό, στη συγκεκριμένη περίπτωση από αρχαία σπίτια, για την κατανόηση των διατροφικών συνηθειών. Στο πρώτο μέρος παρουσιάζονται μία εισαγωγή στη διατροφή των αρχαίων Ελλήνων με έμφαση τα σιτηρά ως τη σημαντικότερη πηγή διατροφικής ενέργειας, καθώς και αρχαιολογικά ευρήματα από σπίτια του 5ου και 4ου αιώνα και γραπτές πηγές που φωτίζουν την προετοιμασία και κατανάλωση φαγητού στα αρχαία ελληνικά σπίτια συνολικά. Το δεύτερο μέρος ερευνά την εικονογραφία της προετοιμασίας και κατανάλωσης φαγητού: οι γυναίκες κυρίως προετοιμάζουν φαγητό, συνήθως ψωμί, ενώ οι άνδρες κυρίως καταναλώνουν φαγητό σε συμπόσια. Όταν οι άνδρες προετοιμάζουν φαγητό κυρίως επεξεργάζονται κρέας, πράγμα που συμβαίνει σπάνια με τις γυναίκες. Τέλος, εξετάζονται σκηνές συμποσίων γυναικών και σκηνές με το φαγητό ως ερωτικό δώρο. Στο τρίτο μέρος η προετοιμασία και η κατανάλωση του φαγητού εξετάζεται μέσα από δύο παραδείγματα πόλεων, της Ολύνθου και των Αλιέων. Η Όλυνθος ως μεγάλο εμπορικό αστικό κέντρο, και οι Αλιείς ως μία μικρή περιφερειακή πόλη. Τα αρχαιολογικά κατάλοιπα, αρχιτεκτονική και αποθέσεις δαπέδων, που σχετίζονται με την προετοιμασία και την κατανάλωση του φαγητού στις δύο αυτές πόλεις αποκαλύπτουν ποικιλομορφία συμπεριφορών σχετικά με τη διατροφή ακόμη και στην ίδια πόλη. Αυτές αποδίδονται στις διαφορετικές κοινωνικές, πολιτισμικές, και οικονομικές συνθήκες των σπιτιών που εξετάζονται. Τρία σημαντικά θέματα σχετικά με τις κοινωνικές προεκτάσεις της προετοιμασίας και της κατανάλωσης φαγητού κατά τον 5ο και 4ο αιώνα π.Χ. εξετάζονται στο τέταρτο μέρος της διατριβής: οι οικονομικές στρατηγικές των σπιτιών και οι συνέπειές τους για την εξασφάλιση τροφής, το φαγητό και το κοινωνικό φύλο, και τα χαρακτηριστικά της ελληνικής μαγειρικής του 5ου και 4ου αιώνα. Οι γραπτές και εικονογραφικές πηγές αποκαλύπτουν πληθώρα προδιαγραφών της ελληνικής κοινωνίας σχετικά με το κοινωνικό φύλο και τη διατροφή, τόσο ως προς τα είδη των φαγητών που πρέπει ή δεν πρέπει να καταναλώνονται, όσο και στον τρόπο προετοιμασίας και κατανάλωσής τους. Επιπλέον, οι οικονομικές εξελίξεις στον ελληνικό χώρο την εποχή εκείνη οδήγησαν σε μία διαστρωμάτωση στον τομέα της μαγειρικής που συνοδεύτηκε από την ανάδειξη κατηγορίας ειδικών, των μαγείρων, την εμφάνιση τεχνικών εγχειριδίων και βιβλίων μαγειρικής. Αυτές οι εξελίξεις έφεραν το φαγητό και τις διατροφικές συνήθειες στο επίκεντρο μίας ευρύτερης προβληματικής της εποχής σχετικά με την πολυτέλεια.
Μελέτη, σχεδιασμός, κατασκευή και πειραματική διερεύνηση σεισμογραφικού συστήματος έγκαιρης προειδοποίησης
Authors: Βουτσινάς Στυλιανός
Published: September 2021

Οι σεισμοί ήταν πάντα ένα φαινόμενο που απασχολούσε την ανθρωπότητα ανά τους αιώνες λόγω της καταστροφικής τους δύναμης, πράγμα που επηρέαζε τις ίδιες τις κοινωνίες. Σήμερα η ραγδαία ανάπτυξη των υπολογιστικών συστημάτων, έχει δώσει την δυνατότητα στους επιστήμονες για ταχύτερη και αποδοτικότερη επεξεργασία των σεισμικών δεδομένων έτσι ώστε να μειώνονται οι επιπτώσεις ενός καταστρεπτικού σεισμού. Σε αυτή τη διατριβή παρουσιάζεται ο σχεδιασμός και η κατασκευή ενός σεισμογραφικού συστήματος έγκαιρης προειδοποίησης. Το παραπάνω σύστημα βασίζεται σε σταθμούς, κάθε ένας από τους οποίους είναι ένα φορητό ενσωματωμένο σύστημα χαμηλής κατανάλωσης, εξοπλισμένο με τους αισθητήρες χαμηλού κόστους, και με πολυπύρηνο επεξεργαστή, ώστε να εκτελεί υπολογισμούς τοπικά και σε πραγματικό χρόνο. Με αυτόν τον τρόπο, και λόγω της ασύρματης επικοινωνίας των σταθμών, μια περιοχή μπορεί να παρακολoυθείται εύκολα και γρήγορα, αφού η παρουσία του εξυπηρετητή αλλάζει ρόλο, και πλέον δεν χρησιμοποιείται για την έκδοση των προειδοποιήσεων, αλλά για τον υπολογισμό του επικέντρου και του μεγέθους του σεισμού.
Validated design rules for adhesive bonding in wind turbine rotor blade repairs
Authors: Μασμανίδης Ιορδάνης
Published: September 2021

Στόχος της παρούσας διατριβής είναι η ανάπτυξη ενός επιστημονικού και τεχνολογικού πλαισίου το οποίο θα δώσει επιβεβαιωμένες μεθόδους σχεδιασμού συγκολλητών επισκευών σε πτερύγια ανεμογεννητριών. Το αρχικό κίνητρο για την πραγματοποίηση της παρούσας μελέτης είναι η ταχεία ανάπτυξη του κλάδου επισκευών πτερυγίων. Αυτή οφείλεται κυρίως στο απαγορευτικό κόστος αντικατάστασης των σύγχρονων πτερυγίων, μήκους μέχρι και 80 μέτρων και στην ανάγκη μείωσης του χρόνου που η ανεμογεννήτρια παραμένει ανενεργή. Η επιστημονική κοινότητα εδώ και πολλές δεκαετίες προσπαθεί να προσφέρει εύχρηστα εργαλεία για την προσομοίωση συγκολλητών συνδέσμων, εστιάζοντας όμως κυρίως σε υλικά και μεθόδους που χαρακτηρίζουν αεροναυπηγικές κατασκευές υψηλού κόστους. Τα πτερύγια ανεμογεννητριών κατασκευάζονται μεν από σύνθετα υλικά, αλλά με χαμηλότερες ιδιότητες και μεγαλύτερες ανοχές στον σχεδιασμό για την επίτευξη του απαιτούμενου χαμηλού κόστους. Ομοίως, είτε κατά την συναρμολόγηση είτε κατά την επισκευή των πτερυγίων, απαιτούνται εργαλεία και τεχνογνωσία κατάλληλη για τον σχεδιασμό αξιόπιστων συνδέσμων χαμηλού κόστους. Η παρούσα μελέτη συγχρηματοδοτήθηκε από την ΕΥΔΕ-ΕΤΑΚ μέσω του προγράμματος ΣΥΝΕΡΓΑΣΙΑ 2011. Με την καθοδήγηση των βιομηχανικών εταίρων και λαμβάνοντας υπόψιν τις εγχώριες απαιτήσεις επισκευών πτερυγίων, σχεδιάστηκε μία εκτενής πειραματική μελέτη παραμέτρων υλικών που χαρακτηρίζουν συγκολλητούς συνδέσμους σε πτερύγια. Τα αποτελέσματα της παραμετρικής μελέτης συνδέσμων χρησιμοποιήθηκαν για την ανάπτυξη ενός μοντέλου προσομοίωσης της προοδευτικής αστοχίας συνδέσμων. Το μοντέλο χαρακτηρίζεται από τον προτεινόμενο νόμο χαλάρωσης που αποτελεί και την επιστημονική καινοτομία της μελέτης. Το τελευταίο τμήμα της εργασίας εστιάζει στην χρήση του μοντέλου στον σχεδιασμό ενός πραγματικού επιθέματος. Το επίθεμα που σχεδιάστηκε αφορά την επισκευή ενός τύπου πτερυγίου με βλάβη στο εσωτερικό του. Ο σχεδιασμός του επιθέματος επιβεβαιώθηκε κάνοντας δοκιμή πλήρους κλίμακος σε τμήμα του ίδιου του πτερυγίου. Το δοκίμιο σχεδιάστηκε στα πλαίσια της παρούσας εργασίας και κατασκευάστηκε από τον βιομηχανικό εταίρο.
Real-time detection and optimization algorithms for flexible resource allocation in 5G networks and beyond
Authors: Σκαπέρας Σωτήρης
Published: September 2021

Η ανάπτυξη των δικτύων κινητής τηλεφωνίας πέμπτης γενιάς (5G) καθώς και η επικείμενη έκτη γενιά (6G) θα επιφέρουν θεμελιώδεις αλλαγές στον τρόπο επικοινωνίας και πρόσβασης σε υπηρεσίες και ψυχαγωγία. Σχετικά με τα παραπάνω, η ραγδαία αύξηση του ρυθμού δεδομένων των βελτιωμένων υπηρεσιών ευρυζωνικής κινητής τηλεφωνίας (eMBB) θα παρέχει στους χρήστες εξαιρετικά υψηλή ανάλυση στη ροή βίντεο, και σε εφαρμογές πολυμέσων και εικονικής πραγματικότητας, προσφέροντας συναρπαστικές εμπειρίες.Για το σκοπό αυτό, είναι σημαντικό για τις υποδομές παράδοσης περιεχομένου να εντοπίζουν και να ανταποκρίνονται γρήγορα σε αλλαγές στη δυναμική της δημοτικότητας του περιεχομένου. Επικεντρώνοντας στην απαίτηση για ευέλικτες και εξαιρετικά προσαρμοστικές λύσεις, η ικανότητα για γρήγορη και εκ νέου κατανομή πόρων, θα πρέπει να καθοδηγείται από αλγορίθμους γρήγορης ανίχνευσης της δημοτικότητας του περιεχομένου και ταυτόχρονα χαμηλής πολυπλοκότητας. Στην παρούσα διατριβή, μελετάμε πτυχές που σχετίζονται με την ανάπτυξη αλγορίθμων, πραγματικού χρόνου και χαμηλής πολυπλοκότητας, για την ανίχνευση αλλαγών στη δημοτικότητα περιεχομένου βίντεο. Αντιμετωπίζουμε το τελευταίο ως στατιστικό πρόβλημα ανίχνευσης σημείου αλλαγής (CP), ανοίγοντας εντελώς νέο έδαφος σε σύγκριση με προηγούμενες εργασίες σχετικές με την έρευνα του περιεχομένου ιστού. Επιπλέον, στο πλαίσιο των εξαιρετικά αξιόπιστων επικοινωνιών χαμηλού λανθάνοντος χρόνου (URLLC) και των μαζικών επικοινωνιών τύπου μηχανής (mMTC), νέες συναρπαστικές περιπτώσεις χρήσης παρουσιάστηκαν στα 5G. Η νέα βιομηχανική επανάσταση, που ονομάζεται Βιομηχανία 4.0, μαζί με τους αναδυόμενους κλάδους της τηλεϊατρικής, της έξυπνης γεωργίας κ.λπ., θα προσφέρει πρωτόγνωρα επίπεδα αυτοματισμού και ευφυΐας. Καθώς το 5G απαιτεί την υποστήριξη ενός μεγάλου εύρους υπηρεσιών, αναζητούνται νέες λύσεις που επιτρέπουν υψηλότερη απόδοση πόρων. Σε αυτό το πλαίσιο, σε αυτή τη διατριβή μελετάμε τον χρονοπρογραμματισμό ετερογενών υπηρεσιών στο επίπεδο δικτύου 2, εστιάζοντας στην περίπτωση συνύπαρξης URLLC και eMBB. Προτείνουμε νέους ευρετικούς αλγόριθμους και διερευνούμε περαιτέρω λύσεις που αξιοποιούν τη μη ορθογώνια πολλαπλή πρόσβαση (NOMA), λόγω των πλεονεκτημάτων της σε σχέση με τα συμβατικά σχήματα πολλαπλής πρόσβασης (OMA) από την άποψη της φασματικής και ενεργειακής απόδοσης. Όλες οι προτεινόμενες λύσεις στοχεύουν και καταλήγουν σε ευέλικτα σχήματα κατανομής πόρων, ακρογωνιαίο λίθο τόσο των δικτύων 5G όσο και μελλοντικών δικτύων 6G.
Προγνωστική διερεύνηση μοντέλων επίπτωσης της οξείας νεφρικής βλάβης από σκιαστικό σε ασθενείς που υποβάλλονται σε διαδερμική στεφανιαία επαναιμάτωση
Authors: Σερήφ Λεβέντ
Published: September 2021

Εισαγωγή. Η οξεία νεφρική βλάβη που προκαλείται από τις σκιαγραφικές ουσίες (ΟΝΒΣ) είναι μια συχνή επιπλοκή των διαδερμικών στεφανιαίων επαναγγειώσεων (PCI). Διάφορες ερευνητικές ομάδες έχουν αναπτύξει και επικυρώσει μοντέλα πρόβλεψης για ΟΝΒΣ. Αν και η πλειονότητα αυτών των βαθμονομημένων μοντέλων κινδύνου επιτυγχάνει επαρκή ακρίβεια, η χρησιμότητά τους στην κλινική πρακτική είναι περιορισμένη. Σκοπός της Μελέτης. Με την παρούσα μελέτη, θελήσαμε να αξιολογήσουμε προοπτικά τις διαγνωστικές επιδόσεις των πρόσφατα δημοσιευμένων μοντέλων κινδύνου ΟΝΒΣ (έως το 2018) σε ασθενείς που υποβάλλονται σε PCI.Μέθοδοι. Στην μελέτη συμμετείχαν 1.247 διαδοχικοί ασθενείς (80% άνδρες, μέση ηλικία 62 ± 10 ετών) που αντιμετωπίστηκαν σε προγραμματισμένη ή επείγουσα βάση με PCI. Υπολογίσαμε για κάθε ασθενή τον κίνδυνο ανάπτυξης οξείας νεφρικής βλάβης με 17 διαφορετικά μοντέλα πρόβλεψης ΟΝΒΣ. Ως ΟΝΒΣ ορίστηκε η αύξηση ≥25% (μετριοπαθής ορισμός) ή ≥0,5 mg / dL (αυστηρός ορισμός) στην προ της PCI κρεατινίνη ορού στις 48 ώρες μετά την PCI.Αποτελέσματα. Ο ορισμός της οξείας νεφρικής βλάβης επηρέασε την προγνωστική συμπεριφορά των μοντέλων κινδύνου. Η μέση αρνητική προγνωστική αξία αυξήθηκε από 85 σε 99%, η μέση τιμή c-statistic αυξήθηκε από 0,516 σε 0,603 χρησιμοποιώντας πιο αυστηρό ορισμό συγκριτικά με τον μετριοπαθή ορισμό. Και τα 17 δημοσιευμένα μοντέλα χαρακτηρίστηκαν από πτωχή έως μέτρια διαγνωστική ικανότητα που βασίζεται κυρίως στον προσδιορισμό των «πραγματικών-αρνητικών» περιστατικών (διάμεσος θετική προγνωστική τιμή 19% με τον μετριοπαθή ορισμό και 3% με τον αυστηρό ορισμό). Κανένα από τα μοντέλα, δεν παρουσίασε διακριτική ικανότητα με c-statistic > 0,800 ανεξαρτήτως του ορισμού ΟΝΒΣ. Τέλος, διαφορετικοί συνδυασμοί >35 ανεξάρτητων μεταβλητών που χρησιμοποιήθηκαν στα δημοσιευμένα μοντέλα είτε με απλοποίηση -είτε με επικαιροποίηση - δεν οδήγησε σε σημαντική βελτίωση της προγνωστικής ικανότητας. Συμπεράσματα. Η ικανότητα πρόβλεψης όλων των μοντέλων ήταν παρόμοια και μόνο μέτρια ενώ προήλθε κυρίως από τον εντοπισμό πραγματικών-αρνητικών περιπτώσεων. Στην σταδιοποίηση κινδύνου για ΟΝΒΣ απαιτείται πιθανώς μια νέα προσέγγιση με την προσθήκη νέων δεικτών ή αιμοδυναμικών νεφρολογικών χαρακτηριστικών.
The interplay of students’ creative behavior and learning style during digital game based learning
Authors: Ζησιμάτου Γεωργία
Published: September 2021

Σκοπός αυτής της διατριβής ήταν να διερευνήσει την αλληλεπίδραση μεταξύ της μάθησης βάσει ψηφιακών παιχνιδιών και της δημιουργική συμπεριφορά των μαθητών. Αυτή η διατριβή αποτελείται από πέντε διαφορετικές μελέτες. Μια ποιοτική μελέτη (11 συνεντεύξεις), μια πιλοτική φάση και 3 πειραματικές μελέτες. Τριακόσια πέντε παιδιά δημοτικού σχολείου (N = 305) ηλικίας 11-12 ετών δημοτικού σχολείου αποτέλεσαν το αρχικό δείγμα της έρευνας. Σε αυτήν την έρευνα χρησιμοποιήθηκαν ψυχομετρικές τεχνικές για τη συλλογή ποσοτικών και μετρήσιμων δεδομένων. Το Honey and Mumford's Learning Style Questionnaire (LSQ) χρησιμοποιήθηκε για την αξιολόγηση των μαθησιακών στυλ των ατόμων. Για τον ίδιο σκοπό, χρησιμοποιήσαμε επίσης το LSI: Elementary Learning Styles Inventory από τους Stetson and Associates (2004). Η δημιουργικότητα των μαθητών αξιολογήθηκε χρησιμοποιώντας την Τεχνική Συναινετικής Αξιολόγησης από την Teressa Amabile (1983). Οι αναλύσεις δεδομένων έδειξαν ότι η χρήση ψηφιακών παιχνιδιών ήταν πιο αποτελεσματική όσον αφορά την ανάπτυξη της δημιουργικότητας των μαθητών σε μαθηματικές έννοιες σε σχέση με τισ παραδοσιακές μεθόδους διδασκαλίας. Πιο συγκεκριμένα, αποδείχθηκε ότι άτομα που είχαν κατηγοριοποιηθεί ως πραγματιστές (Pragmatist) είτε ως ακτιβιστών(Activist) βάσει του LSQ και ως Κιναισθητικοί(Kinesthetic) βάση του LSI επηρεάστηκαν πιο θετικά από τα περιβάλλοντα μάθησης ψηφιακών παιχνιδιών. Η διάρκεια της παρέμβασης βρέθηκε επίσης να διαδραματίζει σημαντικό ρόλο όσον αφορά την αποτελεσματικότητα της.
Μελέτη της επίδρασης του ωσμωτικού στρες στα μεσοθηλιακά κύτταρα του υπεζωκότα
Authors: Πέππα Βασιλική-Γεωργία
Published: September 2021

H υπεζωκοτική κοιλότητα εκτίθεται σε μεταβολές της ωσμωτικότητας κατά την ανάπτυξη υπεζωκοτικής συλλογής. Στη παρούσα μελέτη μετρήθηκε το εύρος των τιμών της ωσμωτικότητας υπεζωκοτικών συλλογών προερχόμενων από διάφορες παθολογικές καταστάσεις (κακοήθεις, παραπνευμονικές και διιδρωματικές), με παράλληλη ανάλυση και συσχέτιση των βιοχημικών χαρακτηριστικών τους (γλυκόζη, ολική πρωτεΐνη, LDH, pH). Επίσης μελετήθηκε η επίδραση της μεταβολής της ωσμωτικότητας στην διαπερατότητα του τοιχωματικού υπεζωκότα προβάτου μέσω της μέτρησης της διαμεσοθηλιακής αντίστασης αλλά και η επίδρασή της στην κυτταρική μετανάστευση, προσκόλληση και πολλαπλασιασμό καλοήθων μεσοθηλιακών κυττάρων MeT-5A, και κυττάρων μεσοθηλιώματος Μ14Κ (επιθηλιοειδούς τύπου) και ZL34 (σαρκωματοειδούς τύπου). Το εύρος των υπεζωκοτικών συλλογών που μετρήθηκε (250mOsm – 350mOsm) χρησιμοποιήθηκε για την εφαρμογή του υπερωσμωτικού και υποωσμωτικού στρες αντίστοιχα. Το υποωσμωτικό και όχι το υπερωσμωτικό στρες μείωσε τη διαπερατότητα του τοιχωματικού υπεζωκότα προβάτου. Το υπερωσμωτικό και υποωσμωτικό στρες προκάλεσε μείωση στο ρυθμό μετανάστευσης των MeΤ-5A και ZL34 κυττάρων ενώ δεν επηρέασε τα M14K. Αντίστοιχα η κυτταρική προσκόλληση ενισχύθηκε παρουσία υπερωσμωτικού στρες στα MeΤ-5A και ZL34 κύτταρα ενώ δεν επηρεάστηκε στα M14K. Το υποωσμωτικό στρες προκάλεσε μείωση της κυτταρικής προσκόλλησης μόνο στα ZL34 κύτταρα. Τέλος ο κυτταρικός πολλαπλασιασμός δεν επηρεάστηκε παρουσία υπερωσμωτικού στρες και στις τρεις κυτταρικές σειρές ενώ μειώθηκε παρουσία υποωσμωτικού στρες στα MeΤ-5A και Μ14Κ κύτταρα ενώ δεν μεταβλήθηκε στα ZL34. Συνολικά παρατηρήθηκε ότι το υπεζωκοτικό μεσοθήλιο εκτίθεται σε διάφορες τιμές της ωσμωτικότας και η βαθμίδωση αυτή επηρεάζει τη διαπερατότητα αλλά και της κυτταρικές λειτουργίες τόσο των καλοηθών όσο και των καρκινικών κυττάρων.
Adaptive planning and control in cyber-physical production systems
Authors: Νικολάκης Νικόλαος
Published: September 2021

Αντικείμενο αυτής της εργασίας είναι η μελέτη των συστημάτων παραγωγής ως κυβερνο-φυσικών συστημάτων επικεντρώνοντας στον προσαρμοστικό σχεδιασμό/προγραμματισμό κι έλεγχό τους. Απώτερος σκοπός είναι η δυνατότητα αναδιαμόρφωσής τους για την αύξηση της αυτοματοποίησης και της ευελιξίας στις συνθήκες εργασίας καθώς και σε μεταβαλλόμενες απαιτήσεις παραγωγής. Για αυτό το λόγο, μέθοδοι, που μεταφράζονται σε διαφορετικά επίπεδα της πυραμίδας αυτοματισμού, μέσω της αρχιτεκτονικής 5C για κυβερνο-φυσικά συστήματα, έχουν διερευνηθεί κι ενσωματωθεί σε υπό-μελέτη κυβερνο-φυσικά συστήματα. Πρώτον, μελετάται ο δυναμικός έλεγχος κλειστού βρόχου ενός κυβερνο-φυσικού συστήματος σχετικά με την ασφαλή συνεργασία ανθρώπου-ρομπότ σε ένα περιβάλλον εργασίας. Μια αρχική εφαρμογή αξιολογείται σε μια συγκεκριμένη περίπτωση χρήσης και συγκρίνονται τα αποτελέσματά της σχετικά με τη χρήση ενός ή περισσοτέρων αισθητήρων. Η σύγκριση πραγματοποιείται με βάση τον χρόνο απόκρισης του συστήματος για την ανίχνευση της ανθρώπινης παρουσίας εντός μιας προκαθορισμένης ζώνης ασφαλείας. Στη συνέχεια, εξετάζονται οι χειρωνακτικές εργασίες συναρμολόγησης, συζητείται ο προσαρμοστικός προγραμματισμός και ο επαναπροσδιορισμός του σταθμού συναρμολόγησης. Η εφαρμογή ψηφιακού διδύμου παρουσιάζεται για να κλείσει ψηφιακά το βρόχο μεταξύ φυσικού και εικονικού συστήματος, επιτρέποντας έτσι μια αποτελεσματική, από πλευράς κόστους, βελτίωση του σχεδιασμού, της ανάθεσης καθώς και ολόκληρου του κύκλου ζωής των διαδικασιών παραγωγής με βάση τον άνθρωπο. Μια μελέτη περίπτωσης σε χώρο αποθήκης καταδεικνύει τη σκοπιμότητα και αποτελεσματικότητα της προτεινόμενης προσέγγισης. Επίσης, στο πλαίσιο της τρίτης μελέτης, συζητείται ένα ολιστικό πλαίσιο για τα αναδιαμορφώσιμα κυβερνο-φυσικά συστήματα παραγωγής, που υλοποιούνται από τις τεχνολογίες των υπηρεσιών πακέτων λογισμικού (containers). Η παρουσιαζόμενη προσέγγιση ενισχύει την ευελιξία σε ένα κυβερνο-φυσικό σύστημα παραγωγής μέσω της δυναμικής αναδιάρθρωσης του συστήματος αυτοματισμού και του χρονοδιαγράμματος παραγωγής, με βάση τα συμβάντα. Η προτεινόμενη λύση υλοποιήθηκε σε μια εφαρμογή λογισμικού και εφαρμόστηκε σε ένα κυβερνο-φυσικό σύστημα παραγωγής μικρής κλίμακας που προέρχεται από την αυτοκινητοβιομηχανία. Τέλος, η συμβολή των στρωμάτων ολοκλήρωσης της αρχιτεκτονικής 5C για την υλοποίηση και την ανάπτυξη λειτουργιών CPPS, που μετατρέπει τις συμβατικές διαδικασίες παραγωγής σε έξυπνες, έχει αξιολογηθεί μέσω ενός συνόλου δεικτών επιπέδου ευελιξίας μέσω του αυτοματισμού και δεικτών χαρακτηριστικών των κυβερνο-φυσικών συστημάτων παραγωγής.
Ανάλυση κυματικών μετρήσεων πεδίου και αριθμητικές προσομοιώσεις κυματικών συνθηκών στον κόλπο Χανίων
Authors: Μαραβελάκης Νικόλαος
Published: September 2021

Η διάβρωση των ακτών κατά την διάρκεια ισχυρών καταιγίδων στο παράκτιο μέτωπο του κόλπου Χανίων, εντείνεται όλο και περισσότερο τα τελευταία χρόνια, ενώ υποδομές μείζονος πολιτισμικής σημασίας παρουσιάζουν έντονη δυσλειτουργία και εκτεταμένες πλημμύρες λόγω κυματικής υπερπήδησης. Η υπερπήδηση των παράκτιων υποδομών και τα συνεπακόλουθα πλημμυρικά φαινόμενα, αναμένεται να ενταθούν στο άμεσο μέλλον λόγω της ανόδου της θαλάσσιας στάθμης ως συνέπεια της κλιματικής αλλαγής. Είναι σημαντική η καλύτερη κατανόηση των υποκείμενων φυσικών διεργασιών που συμβάλλουν στην κυματική υπερπήδηση, ενώ για την μελέτη των όποιων παράκτιων φυσικών διεργασιών, είναι απαράιτητη η γνώση του κυματικού καθεστώτος που χαρακτηρίζει μια περιοχή. Μέρος της παρούσας εργασίας αφορά την παρακολούθηση και ανάλυση του κυματικού καθεστώτος στον κόλπο Χανίων, για πρώτη φορά σε βάθος χρόνου. Πέραν της ανάλυσης των δεδομένων για την περιγραφή του κυματικού καθεστώτος, αυτά χρησιμοποιήθηκαν σε συνδυασμό με καταγραφές κυματισμών εντός του Ενετικού λιμένα προκειμένου να μελετηθεί ο συντονισμός του λιμένα στη διάρκεια καταιγίδων. Μέσω αριθμητικών προσομοιώσεων ερευνήθηκαν λεπτομέρειες του συντονισμού του λιμένα. Τα αποτελέσματα των προσομοιώσεων χρησιμοποιήθηκαν σε καθιερωμένες σχέσεις εκτίμησης υπερπήδησης κυματισμών και αναπτύχθηκε πρωτότυπη μεθοδολογία η οποία ποσοτικοποιεί την συνεισφορά του συντονισμού στις παροχές υπερπήδησης κατά μήκος της προβλήτας του λιμένα.
Η λυρική ποίηση των ελληνιστικών χρόνων
Authors: Χαντζή Δήμητρα
Published: September 2021

Στα πρώτα τρία κεφάλαια εκτίθεται μια συνοπτική περιγραφή της εξέλιξης του επιγράμματος από την αρχαϊκή μέχρι την ελληνιστική περίοδο, καθώς και τα χαρακτηριστικά της ελληνιστικής περιόδου. Αναλύονται τα γνωρίσματα των τεσσάρων τεχνοτροπικών σχολών του ελληνιστικού επιγράμματος και παρουσιάζεται συνοπτικά ένα χαρακτηριστικό τμήμα του έργου των κυριότερων εκπροσώπων της κάθε σχολής. Επίσης, παρουσιάζονται συνοπτικά οι σημαντικότερες συλλογές και ανθολογίες των ελληνιστικών επιγραμμάτων. Περιγράφεται έτσι το γραμματολογικό πλαίσιο στο οποίο εντάσσεται και λαμβάνει την αρμόζουσα θέση το επιγραμματογραφικό έργο του Αλκαίου εκ Μεσσήνης. Στο τέταρτο κεφάλαιο παρουσιάζεται μία εργοβιογραφία του Αλκαίου Μεσσηνίου. Τέλος, στο πέμπτο κεφάλαιο γίνεται διεξοδική παρουσίαση και ανάλυση των είκοσι δύο επιγραμμάτων του ποιητή, ο οποίος εντάσσεται στην Δωρίζουσα σχολή. Η σειρά παρουσίασής τους γίνεται με βάση τη θεματική συνάφεια και είναι η ακόλουθη: προηγούνται τα πέντε πολιτικά επιγράμματα και στη συνέχεια ακολουθούν τα τέσσερα ερωτικά. Στη συνέχεια, παρουσιάζονται τέσσερα επιτύμβια επιγράμματα αφιερωμένα σε ποιητές. Κατόπιν, ακολουθούν δύο επιγράμματα αφιερωμένα σε μουσικούς της αρχαιότητας. Μετά παρουσιάζονται δύο επιτύμβια επιγράμματα, το ένα αφιερωμένο σε ναυτικό, ενώ στο άλλο διατυπώνεται ένας γρίφος. Ακολουθούν τέσσερα επιγράμματα αφιερωμένα σε έργα τέχνης και, τέλος, ένα αναθηματικό επίγραμμα σε ομοίωμα λέοντος, το οποίο έχει προσφερθεί από ιερέα της Κυβέλης. Τέλος, αξιολογείται το έργο του Αλκαίου Μεσσηνίου και η θέση του στην ελληνιστική γραμματεία.
Η εφημερίδα Καθημερινή στην μεταπολίτευση, 1974-1993
Authors: Ζαρίκος Ιάσωνας
Published: September 2021

Η παρούσα μελέτη ανατέμνει την ιδεολογική εξέλιξη του ελληνικού φιλελευθερισμού στην Μεταπολίτευση μέσα από την εφημερίδα Η Καθημερινή, από το 1974 ως το 1993. Είναι μια διερώτηση υπό το φως της σταδιακώς συντελεσθείσας ιδεολογικής σύγκλισης στην βάση της ανόθευτης κοινοβουλευτικής δημοκρατίας, της ευρωπαϊκής επιλογής και της αγοραίας οικονομίας ως μοχλού για την ευόδωση της απεριόριστης οικονομικής μεγέθυνσης. Ερειδόμενη στην μέθοδο της ερμηνευτικής παράδοσης, η μελέτη είναι μια ιστορική μελέτη της φιλελεύθερης ιδεολογίας με κύριο αρχείο τα κείμενα της εφημερίδας « Η Καθημερινή», προνομιακού καθρέφτη της εξέλιξης και διαρκούς ανασυγκρότησης της φιλελεύθερης ιδεολογίας στην Μεταπολίτευση. Η μελέτη χωρίζεται σε τρία μέρη. Στο πρώτο μέρος ( 1974-1981 ), η διατριβή παρουσιάζει τις ριζοσπαστικές ιδέες που επεξεργάστηκε η εφημερίδα κατά την πρώτη Μεταπολίτευση, οι οποίες την εγγράφουν στο ρεύμα του «φιλελεύθερου εξισωτισμού» της δεκαετίας του 1970’, με ριζοσπαστικότερη όλων την απόρριψη του ιδανικού της μεγέθυνσης και επιδραστικότερη την άνευ προϋποθέσεων συνάντηση με την ελληνική Αριστερά . Στο δεύτερο μέρος ( 1981-1985), παρουσιάζεται η προσωρινή ευθυγράμμιση της εφημερίδας με την μείζονα Δεξιά και η αναστολή της ιδεολογικής σύγκλισης, αλλά και, αντίρροπα, η απόρριψη του νεοφιλελευθερισμού. Στο τρίτο μέρος ( 1985-1993) με τίτλο « Η Μελαγχολική Δημοκρατία», η μελέτη περιγράφει την βαθμιαία εμπέδωση της σύγκλισης και την διαμόρφωση του αναπτυξιακού φιλελευθερισμού, ιδεολογίας που απέρριψε τόσο την νεοφιλελεύθερη προοπτική όσο και τις ριζοσπαστικές, εξισωτικές ή και αντι-αναπτυξιακές ιδέες που η ίδια η εφημερίδα επεξεργάστηκε στο παρελθόν. Υπόβαθρο της διανοητικής κίνησης των ετών αυτών, αποκαλύπτεται η διαπαραταξιακή εθνική αυτοκριτική, μια πολιτισμική εν τέλει ερμηνεία της κοινωνικής πραγματικότητας. Διεθνή και ελληνικά συμβάντα φωτίζονται υπό αυτό το πρίσμα και παράλληλα αναδεικνύεται η διαρκής επικαιρότητα του εθνικισμού. Στο τέλος της μελέτης, η εφημερίδα και οι άνθρωποί της μετέχουν μιας σαρωτικής απογοήτευσης από την πολιτική, τους εκπροσώπους της και από τις ιδεολογίες. Η Μελαγχολική Δημοκρατία επικρατεί και η εποχή της συναισθηματικής αποκοπής από τις ιδεολογίες αρχίζει. Ήδη από την εισαγωγή έχει γίνει θεωρητική κριτική στην έννοια του «λαϊκισμού», κριτική που εξακολουθεί σε όλο το μάκρος της μελέτης και καταδεικνύει την ανεπάρκεια της έννοιας από την άποψη της διανοητικής Ιστορίας.
Μελέτη μικροβιολογίας υπεζωκοτικής λοίμωξης στην Ελλάδα
Authors: Ηλιοπούλου Μαριάνθη
Published: September 2021

H γνώση της μικροβιολογίας της υπεζωκοτικής σήψης (επιπλεγμένης παραπνευμονικής και εμπυήματος) είναι απαραίτητη προκειμένου να καθοριστεί η εμπειρική θεραπεία που θα πρέπει να χορηγείται στους ασθενείς. Για την Ελλάδα δεν υπάρχουν στοιχεία σχετικά με την επίπτωσή της στον πληθυσμό ούτε για το μικροβιολογικό προφίλ αυτής. Σκοπός της παρούσας μελέτης είναι να καταγραφούν οι λοιμογόνοι παράγοντες που προκαλούν υπεζωκοτική λοίμωξη στη χώρα, οι ευαισθησίες αυτών στα αντιμικροβιακά φάρμακα, τα κλινικά χαρακτηριστικά των ασθενών που μπορεί να συνδέονται με τα συγκεκριμένα μικρόβια και η έκβαση των ασθενών. Κριτήριο εισαγωγής αποτελεί η θετική καλλιέργεια του υπεζωκοτικού υγρού. Η παρούσα μελέτη έχει δύο σκέλη: το πρώτο αφορά μια αναδρομική περιγραφική μελέτη (Ν=45) και το δεύτερο μια προοπτική μη-παρεμβατική μελέτη (Ν=113). Τα κυριότερα ευρήματα αυτής είναι: Tα πιο κοινά παθογόνα, υπεύθυνα για την υπεζωκοτική λοίμωξη της κοινότητας στην Ελλάδα είναι οι μη πνευμονιοκοκκικοί στρεπτόκοκκοι. Αντιμικροβιακά σχήματα όπως οι αμινοπενικιλλίνες με τον αναστολέα τους μαζί με μια αναπνευστική κινολόνη ή η κεφτριαξόνη μαζί με μία αναπνευστική κινολόνη φαίνεται να είναι πολύ αποτελεσματικά στη θεραπεία της υπεζωκοτικής λοίμωξης της κοινότητας. Τέλος, υπάρχει συσχέτιση ανάμεσα στα κλινικά χαρακτηριστικά των ασθενών κατά την εισαγωγή τους και το υπεύθυνο παθογόνο, στην ύπαρξη αντοχής σε κοινά αντιμικροβιακά σχήματα και στην επιβίωση.
The effect of EU integration on the EU democratic deficit
Authors: Κυριακίδης Αλέξανδρος-Αβραάμ
Published: September 2021

Ο στόχος της παρούσης έρευνας είναι η εκτίμηση των επιπτώσεων της διαδικασίας της ενοποίησης της Ευρωπαϊκής Ένωσης (ΕΕ) όσον αφορά στα μέτρα που ελήφθησαν σε Ευρωπαϊκό (υπερεθνικό) επίπεδο για την κρίση της Ευρωζώνης, στο δημοκρατικό έλλειμα της ΕΕ. Κάθε ένα από αυτά τα δύο θεωρητικά πεδία (ενοποίηση και δημοκρατικό έλλειμα) έχει προσελκύσει σημαντικό όγκο σχετικής βιβλιογραφίας. Ωστόσο, η σχέση μεταξύ τους εξετάζεται σπάνια. Τα μέτρα που ελήφθησαν για την αντιμετώπιση της κρίσης Ευρωζώνης, και ειδικότερα οι πολιτικές και οι διαδικασίες λήψης αποφάσεων που εισάγονται με αυτά τα μέτρα αποτελούν την μελέτη περίπτωσης της παρούσης έρευνας. Αναμφίβολα, η κρίση της Ευρωζώνης και τα σχετικά μέτρα που ελήφθησαν έχουν αλλάξει ριζικά και εκτενώς το λειτουργικό πλαίσιο της ΕΕ και τις σχετικές διαδικασίες λήψης αποφάσεων, επηρεάζοντας τόσο τη διαδικασία της Ευρωπαϊκής ολοκλήρωσης όσο και το δημοκρατικό έλλειμμα της ΕΕ. Αρχικά, αναλύονται τα στοιχεία, τα χαρακτηριστικά, τα θεμέλια και οι οντολογικές αρχές των εννοιών που χρησιμοποιούνται σε καθένα εκ των δύο ανωτέρω θεωρητικών πεδίων. Όσον αφορά στις θεωρίες ενοποίησης της ΕΕ, εξετάζονται οι τρεις βασικές θεωρίες: διακυβερνητισμός (intergovernmentalism), νεολειτουργισμός (neofunctionalism) και μεταλειτουργισμός (postfunctionalism). Η βιβλιογραφία για το δημοκρατικό έλλειμμα της ΕΕ περιλαμβάνει τρεις διαφορετικές προσεγγίσεις: συμμετοχή (input), αποτελέσματα (output), διαδικασίες (throughput). Πέραν της εις βάθος εξέτασης των ανωτέρω θεωρητικών πεδίων, ειδικά σχετικά με το πεδίο του δημοκρατικού ελλείματος, ο στόχος της ανάλυσης των τριών προσεγγίσεων είναι να ομαδοποιηθούν εκ νέου γύρω από βασικούς θεματικούς άξονες, βάσει των οποίων μπορεί να διεξαχθεί μια ποιοτική αξιολόγηση των επιπτώσεων των μέτρων κρίσης στο έλλειμα. Με βάση την μέθοδο των αναλυτικών αφηγήσεων (analytic narratives), και χρησιμοποιώντας ανάλυση των σχετικών κειμένων και ημι-δομημένες συνεντεύξεις, αναλύονται λεπτομερώς οι διαδικασίες που εισήγαγε κάθε ένα από τα μέτρα της κρίσης, τα οποία και χωρίζονται σε αυτά που σκοπεύουν στην παροχή οικονομικής βοήθειας στα κράτη μέλη και σε αυτά που εισάγουν διατάξεις ενίσχυσης συντονισμού πολιτικών των κρατών-μελών. Όλα τα παραπάνω συνδυάζονται για να προσδιορίσουν, πρώτον, ποια είναι η κατεύθυνση της ενοποίησης της ΕΕ μετά την λήψη των μέτρων για την αντιμετώπιση της κρίσης, δεύτερον, ποιες οι επιπτώσεις αυτών των μέτρων στο δημοκρατικό έλλειμμα της ΕΕ και τρίτον, ποια ευρύτερα συμπεράσματα μπορούν να εξαχθούν από την παρούσα μελέτη περίπτωσης σχετικά με τις γενικότερες επιπτώσεις της διαδικασίας ενοποίησης της ΕΕ στο δημοκρατικό της έλλειμμα.
A comparative study of dance education and training in tertiary education in England and in Greece
Authors: Τσομπανάκη Ελένη
Published: September 2021

Σε αυτή τη διατριβή υλοποιήθηκε μια συγκριτική μελέτη εκπαίδευσης του χορού, μεταξύ Ελλάδας και Αγγλίας. Πιο συγκεκριμένα, η βασική έρευνα περιελάβανε πολλαπλές περιπτωσιολογικές μελέτες που πραγματοποιήθηκαν σε ιδρύματα που προσφέρουν μαθήματα «τριτοβάθμιου επιπέδου» στην «εκπαίδευση και κατάρτιση χορού» Τα ερευνητικά ερωτήματα ήταν: 1) ποιο είναι το κοινωνικό-ιστορικό και πολιτικό πλαίσιο της εκπαίδευσης χορού σε ανώτερες και ανώτατες σπουδές στην Αγγλία και την Ελλάδα; 2) Ποια είναι η πραγματικότητα του χορού στην ανώτερη και ανώτατη εκπαίδευση στην Αγγλία και στην Ελλάδα; 3) Ποιες είναι οι ομοιότητες και οι διαφορές της εκπαίδευσης και της κατάρτισης του χορού σε τριτοβάθμιο επίπεδο στην Αγγλία και την Ελλάδα; 4) Τι μπορεί να μάθει / εφαρμοστεί πέραν των εθνικών συνόρων για τη βελτίωση της εκπαίδευσης και της κατάρτισης του χορού; Μια ερμηνευτική, κυρίως ποιοτική μελέτη πραγματοποιήθηκε με ένα τροποποιημένο θεωρητικό μοντέλο για τη διερεύνηση της μάθησης και της διδασκαλίας του χορού. Οι παράγοντες της προετοιμασίας, της διαδικασίας και των προϊόντων περιλάμβαναν το σκεπτικό, το σχεδιασμό και την ανάλυση της μελέτης. Χρησιμοποιήθηκαν πολλαπλές περιπτωσιολογικές μελέτες για να αποκτήσουμε γνώσεις μεταξύ των ιδρυμάτων χορού εντός και μεταξύ των δύο χωρών. Συνολικές πήραν μέρος έξι ιδρύματα, τρία στην Ελλάδα και τρία στην Αγγλία, επιτρέποντας μια συγκριτική ανάλυση που εξετάζει τις ομοιότητες και τις διαφορές μεταξύ εθνικών συνόρων. Οι μέθοδοι περιλάμβαναν τη χρήση τεκμηρίωσης οδηγών σπουδών, παρατήρησης, συνεντεύξεων και ερωτηματολογίων από μαθήματα/διαλέξεις και εμπλεκόμενα άτομα μέσα σε κάθε ένα από τα έξι χορευτικά ιδρύματα. Αναλύθηκαν τα αναλυτικά προγράμματα σπουδών και τα θεσμικά έγγραφα, δόθηκαν ερωτηματολόγια σε τριτοετής μαθητές (97), πραγματοποιήθηκαν συνεντεύξεις με φοιτητές (18), με καθηγητές (6) και με επικεφαλής των τμημάτων (6). Οι παρατηρήσεις διήρκησαν δύο εβδομάδες σε καθένα από τα έξι ιδρύματα. Τα ευρήματα αποκάλυψαν ότι η θέση του χορού στην εκπαίδευση καθορίζεται από το κοινωνικό-ιστορικό πλαίσιο που διαμορφώνει και διαιωνίζει τόσο την κατάσταση όσο και την κυρίαρχη κατανόηση του χορού. Η έρευνα αποκάλυψε πολλές διαφορές, ιδιαίτερα στη μετάδοση της γνώσης και της διδασκαλίας όσον αφορά το στυλ, τις προσδοκίες και τα αποτελέσματα. Το αγγλικό σύστημα είχε περισσότερες δυνατότητες για την αυτονομία της ανάπτυξης μαθημάτων, την αφοσίωση των μαθητών και τις ευκαιρίες σταδιοδρομίας από αυτό στην Ελλάδα και ακολουθεί μια ολιστική προσέγγιση γνώσης του χορού. Δεν υπήρχε πιθανότητα διακοπής του κύκλου στην Ελλάδα χωρίς «δανεισμό» ιδεών από άλλες χώρες, όπως αυτές που αποκαλύφθηκαν στα ευρήματα αυτής της μελέτης.
Οι συνθήκες αύξησης του δάσους Φολόης ως εργαλείο αριστοποίησης των δασοκομικών χειρισμών του
Authors: Λάττας Παναγιώτης
Published: September 2021

Τα δρυοδάση στη χώρα μας αποτελούν τα βασικότερα και από τα πιο δυναμικά φυσικά οικοσυστήματα. Επιτελούν αλληλένδετες λειτουργίες όπως κοινωνικές (αναψυχή, περιβαλλοντική εκπαίδευση), οικονομικές (πρωτογενής παραγωγή, δημιουργία εισοδήματος) και περιβαλλοντικές (προστασία εδάφους, νερού και ατμόσφαιρας, κύκλος νερού, ενδιαιτήματα, βιοποικιλότητα, ρυθμιστικός ρόλος στο κλίμα με θετική συμβολή στην επερχόμενη κλιματική αλλαγή), καθιστώντας περίπλοκη και συνδυαστική τη διαχείρισή τους. Τα δρυοδάσος Φολόης έχει επιπλέον εξαιρετικούς μυθολογικούς και πολύ αξιόλογους ιστορικούς και αρχαιολογικούς λόγους και με την παρούσα διδακτορική διατριβή φιλοδοξούμε να συμβάλλουμε στην ορθολογική και πολυλειτουργική του διαχείριση σύμφωνα με την αρχή της αειφόρου ανάπτυξης και στη δημιουργία συσταδικών μοντέλων που να ανταποκρίνονται με τον πληρέστερο τρόπο στην εκάστοτε παραπάνω αναφερόμενη λειτουργία. Η εφαρμογή των σύγχρονων μεθόδων χωρικής ανάλυσης (Geographic Information System – G.I.S.) και των συσκευών δορυφορικού εντοπισμού (Global Positioning System – G.P.S.) παρέχουν σήμερα το κατάλληλο πλαίσιο της χωρικής κατανομής και της ακριβούς οριοθέτησής τους σε σύστημα καρτεσιανών συντεταγμένων, ώστε να ορίζεται με ακρίβεια η κάθε λειτουργία, με τις υπόλοιπες να εισέρχονται συμπληρωματικά καθώς βρίσκονται σε συνεχή αλληλεπίδραση και αλληλεξάρτηση μεταξύ τους. Η υπάρχουσα κατάσταση δεν ανταποκρίνεται στις σύγχρονες απαιτήσεις μιας πολυλειτουργικής θεώρησης καθότι μέχρι σήμερα η διαχείρισή του στηριζόταν σε οικονομικά κριτήρια με στόχο την απόληψη βιομάζας και μάλιστα η κατά τόπους έντονη υπερκάρπωση και έλλειψη καλλιεργητικών επεμβάσεων δημιούργησε στην πλειοψηφία ομήλικες συστάδες που αδυνατούν να ανταποκριθούν σε λειτουργίες εκτός της παραγωγής ξυλείας.Με τη χρήση των προαναφερθέντων, εκτιμήθηκε η παραγωγικότητα ολόκληρου του δρυοδάσους με στόχο τον προσδιορισμό της ικανότητάς του να απορροφήσει τις επερχόμενες διαταραχές και να ανταποκριθεί αρτιότερα στην εκπλήρωση των λειτουργιών με αειφορικό τρόπο. Επιπλέον η υπάρχουσα βιβλιογραφία, η γνώση και η εμπειρία που έχει αποκτηθεί καθιστούν την υπάρχουσα κατάσταση απολύτως αντιστρεπτή μέσω των κατάλληλων δασοκομικών επεμβάσεων, της αριστοποίησης των δασοκομικών χειρισμών και της διαμόρφωσης της κατάλληλης κατά περίπτωση δομής. Η δημιουργία μεικτών συστάδων κηπευτής και υποκηπευτής δομής μπορεί να επιτευχθεί με μια σειρά χρονικά κατανεμημένων δασοκομικών επεμβάσεων ώστε οι διάφορες δασικές λειτουργίες να συνδυαστούν ακόμα και αν έρχονται σε αντίθεση μεταξύ τους, εξυπηρετώντας κοινωνικές ανάγκες και δημιουργώντας σταθερότερα δασικά οικοσυστήματα έναντι εξωτερικών παραγόντων και επιδράσεων.
Δυναμικός υποβιβασμός κλίμακας του περιοχικού κλιματικού μοντέλου RegCM για την ελληνική περιοχή
Authors: Βελίκου Κονδυλία
Published: September 2021

Σκοπός της διατριβής ήταν η βελτίωση των προσομοιώσεων του περιοχικού κλιματικού μοντέλου RegCM4 για την περιοχή της Μεσογείου, έτσι ώστε να παραχθούν αξιόπιστες προβολές υψηλής κλίμακας για την ανάπτυξη και ανάλυση του μελλοντικού κλίματος στην Ελλάδα μέχρι το τέλος του 21ου αιώνα. Αρχικά πραγματοποιήθηκε έλεγχος της ικανότητας του περιοχικού κλιματικού μοντέλου RegCM4 να προσομοιώνει ικανοποιητικά τη θερμοκρασία, τη βροχόπτωση και την πίεση στη μέση στάθμη της θάλασσας στην περιοχή μελέτης με χρήση της βάσης δεδομένων E-OBS. Λαμβάνοντας υπόψιν τον σημαντικό ρόλο που παίζουν οι διαφορετικές φυσικές παραμετροποιήσεις του μοντέλου, η επιλογή του μοντέλου γενικής κυκλοφορίας που χρησιμοποιείται ως «γονέας», καθώς και η περιοχή ενδιαφέροντος (τοπογραφία, χρήσεις γης) στην προσομοίωση του κλίματος, έγινε έλεγχος ευαισθησίας του μοντέλου στα διαφορετικά σχήματα φυσικών παραμετροποιήσεων, με τη χρήση μιας σειράς παραμέτρων που θεωρείται ότι επηρεάζονται από αυτές τις παραμετροποιήσεις. Τα αποτελέσματα αυτού του ελέγχου έδωσαν μια πρώτη εικόνα για τις πιθανές αλλαγές στις φυσικές παραμετροποιήσεις του μοντέλου, οι οποίες θα μπορούσαν να θεωρηθούν ως ο καταλληλότερος συνδυασμός για τις προσομοιώσεις του RegCM4 στην περιοχή της Μεσογείου. Στη συνέχεια, κρίθηκε σκόπιμο να γίνει έλεγχος και αξιολόγηση του συνδυασμού των αλλαγών στις φυσικές παραμετροποιήσεις του μοντέλου που θεωρήθηκαν ότι βελτιώνουν μεμονωμένα τις προσομοιώσεις στην περιοχή μελέτης. Για τον έλεγχο αυτό χρησιμοποιήθηκαν δεδομένα μέσης θερμοκρασίας και συνολικής βροχόπτωσης από τη βάση δεδομένων ERA-Interim, καθώς και αντίστοιχα δεδομένα από 18 σταθμούς που καλύπτουν την περιοχή της Μεσογείου και προέρχονται από τη βάση δεδομένων σταθμών ECA&D. Ακολούθως, πραγματοποιήθηκε ο δυναμικός υποβιβασμός κλίμακας του περιοχικού κλιματικού μοντέλου RegCM4 και αναδείχθηκε η αναγκαιότητα ενός κλιματικού μοντέλου υψηλής κλίμακας σε περιοχές με ιδιαίτερη τοπογραφία. Ο στόχος αυτός επιτεύχθηκε με τη σύγκριση της αρχικής προσομοίωσης χωρικής ανάλυσης 25×25km με την προσομοίωση υψηλής ανάλυσης 10×10km για τον Ελληνικό χώρο. Τέλος, αναπτύχθηκαν και αναλύθηκαν οι μελλοντικές προβολές του κλίματος στην Ελλάδα ως το τέλος του 21ου αιώνα σύμφωνα με το σενάριο εκπομπών RCP4.5, με χρήση της προσομοίωσης υψηλής ανάλυσης (10 km).
Digital twins and their use in future power systems
Authors: Palensky Peter , Cvetkovic Milos , Gusain Digvijay , Joseph Arun
Published: September 2021

The electric power sector is one of the later sectors in adopting digital twins and models in the loop for its operations. This article firstly reviews the history, the fundamental properties, and the variants of such digital twins and how they relate to the power system. Secondly, first applications of the digital twin concept in the power and energy business are explained. It is shown that the trans-disciplinarity, the different time scales, and the heterogeneity of the required models are the main challenges in this process and that co-simulation and co-modeling can help. This article will help power system professionals to enter the field of digital twins and to learn how they can be used in their business.
Inaugural Editorial - Digital Twin
Authors: Tao Fei , Qi Qinglin , Liu Ang
Published: September 2021

Professor Fei Tao from Beihang University initiated Digital Twin (ISSN 2752-5783), the first open research publishing platform dedicated to digital twin technologies and applications. It is published by F1000, part of the Taylor & Francis Group and sponsored by Beihang University. Digital Twin has been set up to accommodate the outputs of scientific research and engineering applications that are related to digital twin.
Haplotype heterogeneity and low linkage disequilibrium reduce reliable prediction of genotypes for the ‑α3.7I form of α-thalassaemia using genome-wide microarray data
Authors: Ndila Carolyne M. , Nyirongo Vysaul , Macharia Alexander W. , Jeffreys Anna E. , Rowlands Kate , Hubbart Christina , Busby George B. J. , Band Gavin , Harding Rosalind M. , Rockett Kirk A. , Williams Thomas N. ,   MalariaGEN Consortium
Published: September 2021

Background: The -α3.7I-thalassaemia deletion is very common throughout Africa because it protects against malaria. When undertaking studies to investigate human genetic adaptations to malaria or other diseases, it is important to account for any confounding effects of α-thalassaemia to rule out spurious associations.

Methods: In this study, we have used direct α-thalassaemia genotyping to understand why GWAS data from a large malaria association study in Kilifi Kenya did not identify the α-thalassaemia signal. We then explored the potential use of a number of new approaches to using GWAS data for imputing α-thalassaemia as an alternative to direct genotyping by PCR.

Results: We found very low linkage-disequilibrium of the directly typed data with the GWAS SNP markers around α-thalassaemia and across the haemoglobin-alpha (HBA) gene region, which along with a complex haplotype structure, could explain the lack of an association signal from the GWAS SNP data. Some indirect typing methods gave results that were in broad agreement with those derived from direct genotyping and could identify an association signal, but none were sufficiently accurate to allow correct interpretation compared with direct typing, leading to confusing or erroneous results.

Conclusions: We conclude that going forwards, direct typing methods such as PCR will still be required to account for α-thalassaemia in GWAS studies.
An approach to identifying young children with developmental disabilities via primary care records
Authors: Masefield Sarah C. , Prady Stephanie L. , Pickett Kate E.
Published: September 2021

Background: Preschool aged children with developmental disabilities frequently receive a diagnosis of an indicator of disability, such as developmental delay, some time before receiving a definitive diagnosis at school age, such as autism spectrum disorder. The absence of a definitive diagnosis potentially underestimates the need for support by families with young disabled children, also delaying the access of families to condition-specific information and support. Our aim was to develop a strategy to identify children with probable and potential developmental disabilities before the age of five in primary care records for a UK birth cohort, considering how the identification of only probable or potential developmental disability might influence prevalence estimates.

Methods: As part of a study of the effects of caring for young children with developmental disabilities on mothers’ health and healthcare use, we developed a two-part strategy to identify: 1) children with conditions associated with significant disability and which can be diagnosed during the preschool period; and 2) children with diagnoses which could indicate potential disability, such as motor development disorder. The strategy, using Read codes, searched the electronic records of children in the Born in Bradford cohort with linked maternal and child sociodemographic information. The results were compared with national and Bradford prevalence estimates.

Results: We identified 83 children with disability conditions and 394 with potential disability (44 children had a disability condition and an indicator of potential disability). Combined they produced a developmental disability prevalence of 490 per 10,000 which is above the UK estimate for developmental disabilities in children under five (468 per 10,000) and within the 419-505 per 10,000 prevalence estimated for Bradford (for children aged 0-18).

Conclusions: When disability prevalence is estimated only using conditions diagnosed as developmental disabilities, most young children with developmental disabilities likely to be diagnosed at later ages will be missed.
Review of methods for assessing the emotional coloring of texts
Authors: Bogdanova Diana , Rakhimov Arsen
Published: September 2021

The article discusses the method of analyzing the emotional coloring of the text using various methods. The relevance of this direction is evaluated, tasks and methods of tonality analysis are considered. The topic of lexical analysis is a promising area, quite complex and has great potential for development. The correct approach of systems of analysis and methods will allow you to successfully apply it in the economy, education, medicine and many other areas. The result of the study is the analysis of publications over the past 20 years, the importance and potential in the development of this direction is revealed.
Modeling the operation of structures made of dispersed-reinforced concrete with an alternating dynamic load of high intensity
Authors: Nikolenko S. , Sazonova Svetlana , Asminin Viktor
Published: September 2021

A study of the properties of dispersed-reinforced concrete and a study of the effect of dispersed reinforcement on the operation of structures was carried out, mainly with a static load of the same sign. Based on the results of experimental studies, a comparison was made of the work of dispersed-laminated structures under alternating dynamic action of high intensity with the work of reinforced concrete beam elements under similar influences. The results of experimental studies of cubes and prisms for static and dynamic compression are also presented. The results of experimental studies allow us to conclude that there is a significant effect of dispersed reinforcement on the operation of structures under the investigated influences and the feasibility of combined reinforcement of structures. The use of dispersed reinforcement in structures will increase the resistance of structures to such influences.
Organization of suburban communication in the conditions of repair work on the railway section
Authors: Popova Elena , Zhuravleva I.
Published: September 2021

The organization of transport services for suburban routes during the periods of providing "windows" should be based on logistics approaches and the principle of maximum use of the possibilities of railway transport for the development of a given and predicted passenger traffic. Intermodal transport is the most progressive and efficient method of passenger transportation, which is most convenient and more understandable to a person from the point of view of the organization-the responsibility of one carrier for the entire transport process on the route.
Simulation of scenarios for the development of a fire in a shopping and entertainment center
Authors: Sazonova Svetlana , Zvyaginceva Alla , Osipov Aleksandr
Published: September 2021

The paper analyzes fires in the Russian Federation, including in shopping and entertainment centers. Objects with a mass stay of people are investigated on the example of the shopping entertainment center Passage "Solnechny Rai" in Voronezh. As a result of the analysis carried out on the study of objects with a massive presence of people, in our case, at the alleged object of extinguishing a fire and conducting an ACR, at the time of the fire there were more than 50 people, one way or another in comparison even with night time when there are no people at the object , the object refers to objects with a mass presence of people. Forecasting the development of the fire was carried out for the shopping and entertainment center Passage "Solnechny Rai". Simulation of two scenarios of fire development with the most dangerous zones of fire occurrence has been carried out. According to the first scenario of a fire in the premises of the Perekrestok store located on the ground floor, in the event of a fire in the store, the greatest amount of manpower and resources will be required, since this facility has the highest fire load, storage of a large amount of goods. According to the second scenario, a fire breaks out in a retail space located on the third floor of the building of the “Solnechny Rai” Passage shopping and entertainment center. As a result of a fire, adjacent rooms and higher floors are quickly filled with combustion products, which will lead to the impossible evacuation of people by their own forces. For the considered shopping and entertainment center, recommendations have been developed for organizing rescue operations.
Analysis of the quality of design documentation for the construction of an apartment building
Authors: Titov P. , Nikolenko S. , Sazonova Svetlana , Osipov Aleksandr , Akamsina N.
Published: September 2021

Within the framework of this article, the analysis of the current situation in the construction industry of the Russian Federation, current scientific and regulatory methods of conducting a high-quality check of the developed design documentation for an apartment building is carried out. The author of the article in the work considers measures that allow to effectively conduct a comprehensive assessment of the effectiveness of design solutions from a technological and regulatory point of view, as well as take into account the entire range of environmental, social, external economic and other consequences that are the result of decisions made.
Simulation of cancer treatment using the MATLAB SimBiology application
Authors: Goncharova Anastasia , Vil' Maria
Published: September 2021

The paper presents the implementation of the mathematical model of cancer taking into account interference competition and the model of continuous treatment with a constant concentration of the drug in the patient's blood. The implementation was carried out using the MATLAB SimBiology application package. The principle of implementation of different stages of the course of the disease within the framework of one model is described. On the basis of the constructed models and SimBiology tools, a modification was carried out that implements the discrete administration of doses of the drug in courses and takes into account its dynamics in the body, taking into account the assumption that the drug is consumed only to suppress cancerous cells.